เดือนที่แล้วทานยาคุมแบบ21เม็ดค่ะ พอประจำเดือนมาและหมดไปได้ทานต่อแบบ28เม็ดแทน ตอนนี้ทานยาเข้าเม็ดที่7มีประจำเดือนมาไม่เยอะเท่าไหร่ มันเกิดจากอะไรค่ะ หรือเกิดจากการที่เปลี่ยนยา
สวัสดีค่ะ การมีเลือดออกผิดปกติขณะกินยาคุม อาจเกิดจากฤทธิ์ของยาคุมกำเนิดสามารถเกิดได้ค่ะ แต่มักเป็นเลือดออกแบบแค่กระปริดกระปรอยติดกางเกงใน และเกิดแค่ในช่วง 1-3 แผงแรกหากเลือดออกจากช่องคลอดมากจนต้องใช้ผ้าอนามัยและเป็นติดต่อกันหลายวันอาจมีสาเหตุอื่นๆเช่น การติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นควรไปตรวจเพิ่มเติมกับสูตินรีแพทย์ค่ะ หากเลือดออกมาก ไม่หยุด ไม่จางไปขณะนี้งดการมีเพศสัมพันธ์ไปก่อน ไม่ซื้อยาปรับฮอร์โมนใดๆมารับประทานเอง รับประทานยาคุมอย่างสม่ำเสมอทุกวัน